**Йәшәйем тормоштан йәм табып**

 **Зилдә Мәүлитова**

Минән һорайҙар: «Ниңә һин һимеҙ,

 Була торғайның ҡасандыр ябыҡ?»

 Яуап бирәйем улай булғас мин

 Тыңла мине тик күңелең һалып.

 Ятмайым бит мин ир елкәһендә,

 Эшләп ашайым инде утыҙ йыл.

 Тағы әйтәләр дуҫтарым миңә

«Ашама,- тиҙәр,- бәләкәй тыйыл.”

 Ашауҙан ғына ҡаламы икән

 Йомро булыуым, йомшаҡ ҡулдарым.

 Йөрөтәм үҙем һимеҙ кәүҙәмде,

 Кейемде һайлап алам мулдарын.

 Килешә үҙемә һимеҙ булыуым

 Яратҡан эшемә оялмай барам.

 Нисек бармын шулай яратып

 Белем алырға ынтыла һәр бала.

 Уҡытыусының аҡсаһына

 Һимереп була торғаны бармы?

 Күлдәк, салбар әгәр алһаң

Ашарға етә торғаны бармы?

 Шуны аңламаған кеше генә

 Һөйләп сығаралыр һүҙ тағып.

 Һимереүҙең дә үҙ сере бар:

 Йәшәйем тормоштан йәм табып.

Минән һорайҙар: «Ниңә һин һимеҙ,

Була торғайның үтә ныҡ ябыҡ?»

 Яуап бирҙем мин һинең һорауға

 Ә һин тыңланың көнләшә яҙып.

11 ғинуар, 2016 йыл